Document ID: 32013R1415

UREDBA VIJEĆA (EU) br. 1415/2013
оd 17. prosinca 2013.
o usklađivanju, s učinkom od 1. srpnja 2013., stope doprinosa za mirovinsko osiguranje dužnosnika i ostalih službenika Europske unije
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Pravilnik o osoblju za dužnosnike i Uvjete zaposlenja ostalih službenika Europske unije, utvrđene Uredbom (EEZ, Euratom, EZUČ) br. 259/68 (1), a posebno njihov članak 83.a stavak 3. i Prilog XII.,
uzimajući u obzir prijedlog Europske komisije,
budući da:
(1)
Eurostat je u skladu s člankom 13. Priloga XII. Pravilniku o osoblju podnio izvješće o petogodišnjoj aktuarskoj procjeni mirovinskog osiguranja za 2013. u kojem se ažuriraju parametri navedeni u tom Prilogu. U skladu s tom procjenom, stopa doprinosa potrebna za održavanje aktuarske ravnoteže mirovinskog osiguranja iznosi 10,3 % osnovne plaće.
(2)
Stoga bi u interesu aktuarske ravnoteže mirovinskog osiguranja dužnosnika i ostalih službenika Unije stopu doprinosa trebalo prilagoditi na10,3 % osnovne plaće.
(3)
Međutim, u svjetlu nedavnih i budućih presuda u predmetima u vezi s prilagodbom plaća i mirovina za 2011. i u predmetu 2012. te u vezi s prilagodbom stope doprinosa za mirovinsko osiguranje za 2011. godinu rezultat ove prilagodbe može biti podložan promjeni. Provedba tih presuda može utjecati na izračun stopa doprinosa za godine 2012. i 2013. i stoga zahtijevati od Vijeća da ponovo prilagodi spomenute stope doprinosa s retroaktivnim učinkom. Ako je to primjenjivo, to može dovesti do povrata preplaćenih iznosa od osoblja,
DONIJELO JE OVU UREDBU:
Članak 1.
S učinkom od 1. srpnja 2013. stopa doprinosa iz članka 83. stavka 2. Pravilnika o osoblju iznosi 10,3 %.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2013.

Labels: 0
15